Document ID: 32005R1738

KOMISJONI MÄÄRUS (EÜ) nr 1738/2005,
21. oktoober 2005,
millega muudetakse määrust (EÜ) nr 1916/2000 seoses töötasu struktuuri käsitleva informatsiooni määratlemise ja edastamisega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. märtsi 1999. aasta määrust (EÜ) nr 530/1999 töötasude ja tööjõukulude struktuurilise statistika kohta, (1) eriti selle artikli 11 punkte ii ja iii,
ning arvestades järgmist:
(1)
Komisjoni 8. septembri 2000. aasta määrusega nr 1916/2000, millega nähakse ette nõukogu määruse (EÜ) nr 530/1999 (töötasude ja tööjõukulude struktuurilise statistika kohta) rakendamine seoses töötasu struktuuri käsitleva informatsiooni määratlemise ja edastamisega, (2) sätestatakse rakendusmeetmed seoses määruse (EÜ) nr 530/1999 artikli 11 kohaselt nõutava teabe määratlemise ja jaotusega ning tulemuste edastamise asjakohase tehnilise vorminguga.
(2)
Töötasude struktuuri ja jaotumist käsitlev vaatlus 2002. vaatlusaasta kohta oli esimene määrusel (EÜ) nr 1916/2000 põhinev vaatlus. Kõnealuse vaatluse kogemus näitas vajadust parandada määruse (EÜ) nr 1916/2000 sätteid, et viia need vastavusse komisjoni 27. juuli 1999. aasta määruse (EÜ) nr 1726/1999 (millega nähakse ette sätted nõukogu määruse (EÜ) nr 530/1999 (töötasude ja tööjõukulude struktuurilise statistika kohta) rakendamiseks seoses tööjõukulusid käsitleva informatsiooni määratlemise ja edastamisega) (3) vastavate sätetega ning parandada andmetevahelisi iga teise aasta seoseid mitmesugustes tööjõukulusid ja töötasusid käsitlevates vaatlustes.
(3)
Seetõttu tuleks määrust (EÜ) nr 1916/2000 vastavalt muuta.
(4)
Käesolevas määruses sätestatud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1916/2000 lisad asendatakse käesoleva määruse lisades esitatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. oktoober 2005

Labels: 12
4
19